Argentina Rubiera

Argentina Rubiera Solares, (Llangréu, 1914ko otsailaren 11a-Gijón, 2007ko apirilaren 30a) Espainiako gerra zibila baino lehen eta, gero, klandestinitatean Gazteria Sozialista Bateratuak eta Espainiako Langile Alderdi Sozialista erakundeen militantea izan zen Asturiasen. María José Ramos Rubiera politikariaren ama zen. 

 Biografia 
Saman (Langreo) Gazte Sozialistetan afiliatuta zegoen, eta herri horretako Emakumeen Taldeko presidentea izan zen Espainiako Bigarren Errepublikan. Gazteria Sozialista Bateratuen (JSU) idazkari izendatu zuten 1936an. 
1937ko urrian Asturias erori zenean atxilotu egin zuten, Oviedoko Modelo kartzelan sartu zuten azaroaren 11n, eta 1937ko abenduaren 18an 30 urteko espetxe zigorra ezarri zioten. Saturraran eta Palma de Mallorcako (Balear Uharteak) kartzeletatik ere igaro zen, eta handik baldintzapeko askatasunean atera zen 1941eko uztailaren 5ean; Aquilino Ramos Fernández senarrarekin batera Almagron bete zuen kondena erbesteratze-zigorrarekin. 1943ko urrian, Samara itzuli zen, eta janari-denda txiki bat jarri zuen; halaber, ezkutuko erakunde sozialistarekin harremanetan jarraitu zuen.FERNÁNDEZ PÉREZ, A. (2003). Tiempos Heroicos: Diccionario Biográfico del Socialismo Asturiano. KRK EDICIONES.

Sama herrian parke batek bere izena du.https://www.lne.es/nalon/2015/01/18/langreo-rinde-homenaje-argentina-rubiera-19883743.html Urtero ematen den literatura sari batek ere bere izena darama.https://www.escritores.org/recursos-para-escritores/38858-xvi-certamen-de-poesia-mujeres-silenciadas-argentina-rubiera-2024-espana

 Erreferentziak 

 Kanpo estekak 

Kategoria:Espainiako Langileen Alderdi Sozialistako politikariak
Kategoria:Emakume politikariak
Kategoria:Asturiasko politikariak
Kategoria:Espainiako politikariak
Kategoria:Diktadura frankistaren errepresioaren biktimak
Kategoria:Saturrarango Emakumeen Kartzelako preso politikoak
Kategoria:Llangréutarrak
Kategoria:XX. mendeko emakumeak
Kategoria:XXI. mendeko emakumeak